jkorsvik/nowiki_second_scrape_merged huggingface dataset:
Operasjon Val-Fajr 6

Operasjon Val-Fajr 6 (Operasjon Daggry 6) (21.-24. februar 1984) begynte ved Dehloran som avledningsmanøver ved siden av Operasjon Val-Fajr 5 mot nord under Irak-Iran-krigen. Avledningsmanøveren skulle trekke til seg irakisk oppmerksomhet fra mot syd der et iransk storangrep med Operasjon Kheibar var under forberedelse.
Men irakerne var bedre utrustet for forsvar enn iranerne hadde trodde, reservestyrker for 3rd. irakisk korpset ble ikke flyttet nordover som avledningsmanøveren skulle lede bort fra der storangrepet var ventet.


== Kilder ==
Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
The Iran-Iraq War, Efraim Karsh 2002 ISBN 1-84176-371-3


== Se også ==
Liste over slag under Irak-Iran-krigen
Marie Hauge

Marie Octavia Nielsen Hauge (født 8. juli 1864 i Drammen, død 11. november 1931 i Oslo) var en norsk maler.


== Familie ==
Marie Hauge var datter av kjøpmann Hans Thulin Nielsen Hauge (1830-1892) og Emilie Ziegler (1828-1879), og på farssiden var hun i slekt med lekpredikant og industrigründer Hans Nielsen Hauge. Hun forble ugift.


== Liv og virke ==
Marie Hauge ble i perioden 1888–1896 undervist av mange anerkjente kunstnere, som Hans Heyerdahl, Eilif Peterssen, Erik Werenskiold, Sven Jørgensen og Harriet Backer. Backer omtales som den mest innflytelsesrike. Også Marie Hauges mange utenlandsopphold var sentrale for hennes inspirasjon. Tidlig på 1900-tallet var hun i Paris (1903–1907), hvor hun var elev ved Académie Colarossi og Académie des Beaux-Arts. Her lærte hun også anatomi. 
Hauge debuterte på Drammens Kunstforening i 1890 og hadde deretter en rekke utstillinger, både separatutstillinger og deltagelse i kollektivutstillinger. Sin første separatutstilling fikk hun hos Blomqvist i 1901. Ved siden av sine malerier, laget hun også noen statuetter og relieffer i små formater. På Høstutstillingen i 1905 deltok hun som billedhugger.
Marie Hauge er i dag representert i Nasjonalgalleriet med to bilder: «Et fjellandskap» fra 1898 og «Husmannsfolk på hjemveien». Hun malte også altertavlen til Øre kirke i 1906, der motivet er Jesus i Getsemane. Hennes portrett av Aasta Hansteen (1902, Drammens Kunstforening Faste Galleri) regnes som et hovedverk.
Hauge var aktiv i kvinnesaksbevegelsen, som medlem av Norsk Kvinnesaksforening og Kvindestemmeretsforeningen. Hun tegnet vignetten i Nylænde med solsikke, brukt fra 1901.


== Stipender, reiser og utenlandsopphold ==
1896: Finnes legat
1896: Studiereiser Frankrike og Belgia
1897: Studiereise, Stockholm
1900-1902: Studieopphold i Italia
1903-1906: Studieopphold i Paris
1907: Studieopphold i Paris
1911: Studieopphold i Italia
1914: Studieopphold i Paris
1920: Studieopphold på Sicilia
1921: Studiereiser til Frankrike, Tunisia, Algerie, Marokko, Egypt
Opphold i London
Opphold i Sveits


== Offentlige arbeider ==


==== Utsmykninger og verk i offentlige samlinger ====
Portrett av rektor Marius Nygaard, Drammens offentlige høyere almenskole 1912
Portrett av fru Evenstad, Stor-Elvdal kapell, Opphus
Nasjonalgalleriet, Oslo
Bergen Billedgalleri
Lillehammer Bys malerisamling
Drammens Kunstforening Faste Galleri
Haugesund Billedgalleri
Skiens Faste Galleri
Oslo Bymuseum
Nationalmuseum, Stockholm
Oslo kommunes kunstsamlinger


== Separatutstillinger ==
1901: Blomqvists Kunsthandel, Kristiania
1908: Blomqvists Kunsthandel, Kristiania
1909: Bergens Kunstforening
1911: Kunstnerforbundet, Kristiania
1916: Kunstnerforbundet, Kristiania
1921: Kunstnerforbundet, Kristiania


== Referanser ==
Fylkesvei 5388

Fylkesveg 5388 går mellom Ygre og Kløve i Voss.
Frem til 2019 hadde veien betegnelsen fylkesvei 308 (Hordaland).


== Kommuner og knutepunkter ==

 VossKytesvegen 

Kløvshagane 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5388
(no) Statens vegvesen – trafikkmeldinger
Operasjon Kheibar

Operasjon Kheibar (24. februar-19. mars 1984) var et iransk offensiv i Irak-Iran-krigen og en del av slaget i sumpene.


== Innledning ==
Etter de ikke vellykte avledende angrepene som har fått betegnelsene Operasjon Val-Fajr 5 og Operasjon Val-Fajr 6 i sørlige Irak, åpnet Iran en front ved innsjøene av sumpene Hawizeh. Rundt 250 000 iranske tropper dro gjennom den irakiske ørkenen og ble møtt av en mekanisert styrke som uttryddet dem. Iran trengte luftstøtte, men manglet reservedeler for sine amerikanskbygde fly. Det ble et alvorlig problem for Iran og førte til store tap.
Iran hadde en nidkjær styrke bestående av Irans revolusjonsgarde og Basij, frivillige som vervet seg inn i troppene underordnet revolusjonsgarde, men disse kunne ikke erstatte sine døde og tvang dem til å være avhengige av artilleri, luftstøtte og stridsvogner.


== Slaget ==
Den 14. februar 1984 kjempet iranerne seg gjennom de irakiske forsvaret ved den oljerike øya Majnoon. Iran var da klare til å sette i gang et endelig angrep, slaget ved sumpene. Et tap ville føre til at Irak ville gjenvinne tidligere tapte områder. Operasjon Kheibar var Iraks første strategiske motoffensiv. Irans flyvåpen kunne bare tilby rundt hundre angrep per dag, noe som var utilstrekkelige, ettersom de allerede var opptatt på den sørlige fronten. Ettersom iranerne manglet tilstrekkelig med luftstøtte, brukte de helikoptre som støtte for troppene. Til sist slo ranerne seg gjennom våtmarkene og tvang irakerne ut av Majnoon. Det var en betydelige katastrofe for Irak.


== Ettervirkning ==
Til sist fikk Iran rundt 20 000 døde i slaget om sumpene og påførte Irak kun 9 000 døde. Men for Irak var selv 9 000 altfor mye. Etter slaget forsøkte Iran uten hell å gjenerobre motorveien mellom Bagdad og Basra med Operasjon Badr i 1985. Ved slutten av krigen kunne Irak forvise iranerne fra Majnoon ved å benytte et storstilt angrep med bruk av giftgass.


== Referanser ==


== Litteratur ==
Farrokh, Kaveh (2011): Iran at War: 1500-1988, Osprey Publishing


== Se også ==
Liste over slag under Irak-Iran-krigen


== Eksterne lenker ==
Informasjon om den militære operasjonen på et nettsted for iransk historie
The Mother of all Build-Ups, Air Combat Information Group
The First Gulf War, Iran og Irak på 1980-tallet
Operasjon Val-Fajr 7

Operasjon Val-Fajr 7 (Operasjon Daggry 7) fra 18. til 25. oktober 1984 under Irak-Iran-krigen var den første, begrensede offensiv av de iranske styrkene. De gikk etter taktiske objekter som kunne erobres og holdes med minimal risiko for tap. Operasjon Kheibar hadde påført iranerne så store tap at det ikke var mulig å lansere nye offensiver utover de mindre som var rettet mot posisjoner som kunne erobres uten for stor fare.


== Kilder ==
Lesson of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
The Iran-Iraq War, Efraim Karsh 2002 ISBN 1-84176-371-3


== Se også ==
Liste over slag under Irak-Iran-krigen
Sørkjosen

Sørkjosen (kvensk: Rässikäinen, nordsamisk: Reaššegeahči) er et tettsted i Nordreisa kommune i Troms og Finnmark. Tettstedet har 817 innbyggere per 1. januar 2022, og ligger ved E6, på vestsiden av Reisafjorden, rundt fem kilometer nordvest for kommunesenteret Storslett.
Sørkjosen har havn for fiskebåter og småbåter, og er utgangspunkt for lokale båtruter.  Sørkjosen lufthavn, som ligger mellom tettstedet og fjorden, har daglige avganger til Tromsø, Hammerfest og Kirkenes.
Tunnelen mellom Sørkjosen i nord og Langslett i sør antas å være ferdigstilt i 2018. Drivingen av den om lag 11 km lange tunnelen tok til i januar 2014. Tunnelen er statsfinansiert og totalkostnad beregnes til 852 millioner kroner.


== Navnet ==
Både på sør- og nordsiden av Reisafjorden ligger en kjos. De norske navna er henholdsvis Sørkjosen og Nordkjosen. Langs E6 mellom disse ligger kommunesenteret Storslett.
Det kvenske navnet på Sørkjosen er Rässikäinen, eller bare Rässi, som betyr 'lav sjøstrand, utleire'. Tilknyttede kvenske stedsnavn i området er Rässinvaara (Sørkjosfjellet) og Rässikäisenmukka (bukt ved Møllerelvas utløp mellom Sørkjosen og Jubelen). Rässi-navnet finner vi også blant annet ved elvemunningen i Skibotn i Storfjord kommune, hvor elva har ført store mengder sand til området.
Det samiske navnet Reaššegeačhi betyr omtrent det samme som det kvenske; utleire(enden). Det norske navnet, Sørkjosen, har med andre ord ikke samme betydning som tettstedets kvenske og samiske navn.


== Næringsliv ==
Sørkjosen har et relativt rikt næringsliv med butikker, overnattingsmuligheter, bilverksted og annet innenfor salg og service.
Reisafjord hotell, Henriksen Gjestestue, North of Lyngen og Nordreisa utleie byr på overnatting/rom sentralt i Sørkjosen. Av butikker finner vi Europris, Kronebutikken, Felleskjøpet og Nordsjö idé- og design. I tillegg er På Taket Kafé, Reisa Bilsenter, Mekonomen Sørkjosen, Evolv AS, Betongservice, Motor- og marine og Reisa trafikkskole blant de som har tilholdssted i bygda. Statoil 1-2-3 og Shell har utsalg av drivstoff ved selvbetjente stasjoner.
Elektrisitetsdistributørene Ymber, 3net og Kvænangen Kraftverk, samt regnskapsbyrået OK Bedriftsconsult, har sine kontor i Sørkjosen.


== Jord- og leirras i 2015 ==
Natt til søndag 10. mai 2015 gikk det et kilometerlangt jord- og leirras langs sjøkanten mellom Sørkjosen og Jubelen, som sperret Europaveg 6 over en lengre periode og førte til at flere husstander ble evakuert. Videre førte raset til store ødeleggelser; En molo, en kai og en brygge, samt deler av europaveien raste på havet. Ingen menneskeliv gikk tapt. Årsaken til raset skal ha vært steinfylling i sjøen som følge av veiarbeid i forbindelse med tunnelbygging.
Noen kilometer lengre sør gikk leirskredet i Sokkelvika i 1959, som feide flere hus på havet og krevde ni menneskeliv.


== Referanser ==


== Eksterne lenker ==
Sørkjosen lufthavn.
Kart fra SSB over tettstedgrenser i Troms.
Slaget ved Qasr-e-Shirin

Slaget ved Qasr-e-Shirin var et slag som sto fra 31. januar til tidlig februar 1985 under Irak-Iran-krigen. Det var den første irakiske offensiven på flere år. Offensiven hendte på det sentrale frontavsnittet mellom Boston-Amarah i sør og Mehran-området langs den lange frontlinjen fra Den persiske gulf til grensen mot Tyrkia. Offensiven ble stoppet av iranerne under årets første slag i 1985.


== Kilder ==
The Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
The Iran-Iraq War, Efraim Karsh 2002 ISBN 1-84176-371-3


== Se også ==
Liste over slag under Irak-Iran-krigen
Operasjon Badr

Operasjon Badr var et slag under Irak-Iran-krigen som sto i Hawizeh-sumpene fra 11. til 23. mars 1985. Slaget var en suksess for iranerne som brøt gjennom forsvaret på den sørlige delen av forsvarssonen for det 4. irakiske korpset, krysset elven Tigris og nådde den viktige forbindelsen mellom Basra og Bagdad lenger inne i landet. Forsyningsproblemer forhindret iranerne fra å fortsette, de var blitt sårbar for sterke motangrep av 4. korps fra nord, sør og vest. Iranerne ble slått tilbake over Tigris. Den 19. mars angrep 15 000 til 20 000 iranske soldater de irakiske forsvarsposisjoner på Majnun-øyene, men de ble stoppet og slått tilbake etter fire dager.


== Kilder ==
The Lessons of Modern War Volume II: The Iran-Iraq War, av Anthony H. Cordesman og Abraham R. Wagner 1991 ISBN 0-8133-0955-7
The Iran-Iraq War, Efraim Karsh 2002 ISBN 1-84176-371-3


== Se også ==
Liste over slag under Irak-Iran-krigen
Iraks første offensiv på Majnun

Iraks første offensiv på Majnun (28. februar 1985) under Irak-Iran-krigen var en irakisk offensiv på de strategiske viktige Majnunøyene mot iranske posisjoner. Der hadde begge parter tatt viktige posisjoner på øyene spredt ut på sumplandskapet hvor elvene Eufrat og Tigris møttes. Irakernes offensiv mislyktes, og iranerne gikk seirende ut av slaget.


== Litteratur ==
Anthony H. Cordesman og Abraham R. Wagner: The Lessons of Modern War Volume II: The Iran-Iraq War (1991). ISBN 0-8133-0955-7
Efraim Karsh: The Iran-Iraq War 1980-1988 (2002). ISBN 1-84176-371-3


== Se også ==
Liste over slag under Irak-Iran-krigen
Iraks andre offensiv på Majnun

Iraks andre offensiv på Majnun (28. juni 1985) under Irak-Iran-krigen var Iraks andre forsøk på å drive vekk iranerne fra de strategiske viktige Majnun øyene i Hawizeh-sumpene. Ikke bare ble offensiven stoppet, iranerne gikk også til kraftige motangrep mot de irakiske forsvarsposisjonene. I juni 1985 hadde Iran gjennomført flere angrep på irakiske posisjoner og denne andre og siste offensiven på Majnun var et svar på disse angrepene.


== Kilder ==
The Lessons of Modern War Volume II: The Iran-Iraq War, av Anthony H. Cordesman og Abraham R. Wagner 1991 ISBN 0-8133-0955-7


== Se også ==
Liste over slag under Irak-Iran-krigen
Al-Amarah

Al-Amarah (arabisk:العمارة; også kjent som Al ‘Amārah, Amarah eller Amara) er en by i Øst-Irak med ca. 420.000 innbyggere (estimert 2005). Al-Amarah er det største handelssenteret langs Tigris sør for Bagdad.
Byen er handel og administrasjonssenteret for landbrukssektoren i regionen, kjøttproduksjon, ull og skinn. Al-Amarah er også kjent for veving og sølvarbeid.


== Eksterne lenker ==
(en) Amarah – kategori av bilder, video eller lyd på Commons 
Encyclopaedia of the orient
Lake Louise

Lake Louise er en innsjø og et tettsted i Banff nasjonalpark i den canadiske provinsen Alberta.
Innsjøens unike smaragdgrønne farge kommer av finmalte steinpartikler som fraktes med smeltevannet fra isbreene som omgir sjøen. Området er meget populært for fritidsaktiviteter som vandring, fjellklatring og alpin skiidrett. Innsjøen ligger på 1536 moh.  
Lake Louise er oppkalt etter prinsesse Louise Caroline Alberta (1848–1939), dronning Victorias fjerde datter, som var gift med John Campbell, Canadas generalguvernør fra 1878 til 1883. Provinsen Alberta er også oppkalt etter prinsesse Louise.
Tettstedet Lake Louise ligger ved Trans-Canada Highway, 180 kilometer vest for Calgary. Fra Lake Louise er det utsikt mot mange snedekte fjelltopper, som Mount Temple (3543 m), Mount Whyte (2983 m) og Mount Niblock (2976 m). 
Østbredden av innsjøen domineres av Chateau Lake Louise, et luksuriøst feriehotell som ble bygget tidlig på 1900-tallet av Canadian Pacific Railway. 


== Billedgalleri ==

		


== Eksterne lenker ==
(en) Lake Louise – kategori av bilder, video eller lyd på Commons 
(en) Lake Louise – galleri av bilder, video eller lyd på Commons 
Parks Canada – Banff National Park
Fort Worth

Fort Worth er hovedstaden i Tarrant County i delstaten Texas i USA. Byen er den sjette folkerikeste i Texas med ca. 910 000 innbyggere (2019). Sammen med Dallas danner Fort Worth og flere andre byer et av USAs største storbyområder, som kalles Dallas/Fort Worth Metroplex eller lokalt kort og godt «The Metroplex».


== Historie ==
Som navnet antyder, var Fort Worth fra begynnelsen en militærleir, men byen har blitt mest kjent som en av de fremste cowboy-byene, med omfattende kveghandel. Etter at man begynte å utvinne olje i vestre Texas ble også denne bransjen en del av Fort Worths identitet.


== Kommunikasjon ==
Fort Worth har sammen med Dallas gitt navn til en av verdens største og mest trafikkerte lufthavner, Dallas-Fort Worth International Airport, som ligger mellom de to byene.


== Kjente personer fra Fort Worth ==
Larry Hagman
Wallace Langham
Townes Van Zandt
Oliver Taylor Hawkins


== Referanser ==


== Eksterne lenker ==
Offisielt nettsted 
(en) Fort Worth, Texas – kategori av bilder, video eller lyd på Commons 
(en) Fort Worth, Texas – galleri av bilder, video eller lyd på Commons 
(en)  Fort Worth hos Wikivoyage
Total Balalaika Show

Total Balalaika Show er et musikkshow av det finske orkesteret Leningrad Cowboys


== Bakgrunn ==
12. juni 1993 dro Leningrad Cowboys i gang en forbløffende felleskonsert med det 160 mann store Alexandrov Røde Arme kor- og danseensemble, som i magasinet Variety ble omtalt som «den mest selvmotsigende – og inspirerende – krysskulturelle sammensetning siden Nurejev danset med miss Piggy i Muppet Show». Det var Leningrad Cowboys første opptreden med så stor backing:  100 sangere, 40 musikere og 20 dansere.
Settingen for showet var storslått: den største scenen som noen gang har blitt bygget i Finland, midt i Helsingfors, omkranset av universitetet, katedralen og bygningene til statsforvaltningen. Antall tilskuere var 70.000  og deres respons var preget av grenseløs entusiasme til hits som It's Only Rock 'n' Roll, Stairway to Heaven og Delilah, i tillegg til en bortimot majestetisk fremførelse av russiske ballader og Jean Sibelius' Finlandia. Konserten var produsert av Finnish Marketing Federation og Leningrad Cowboys ble belønnet med prisen for beste markedsføringsstunt 1993. 
Aki Kaurismäki og hans team var på plass og filmet begivenheten, som ble et uforglemmelig møte mellom gammelt og nytt, øst og vest. Opptakene førte til utgivelsen av DVD-en Total Balalaika Show i 1994. Musikken fra konserten ble dessuten uttgitt på albumet Total Balalaika Show – Helsinki Concert i 1993.


== I Norge ==
Showet har blitt kjørt flere ganger i Norge av glade amatører.  BMK i Brønnøysund var de første.  Våren 2006 ble det satt opp på Sunnmøre, nærmere bestemt i Tennfjord/ Vatne med Vatne Hornmusikklag og Tennfjord Mannskor i 2006 – forsterket med band og solister.  I 2013 Ble showet nok en gang satt opp på Sunnmøre med Tennfjord Mannskor og Langevåg Musikkorps.


== Eksterne lenker ==
(en) Total Balalaika Show på Internet Movie Database 
(en) Total Balalaika Show hos Rotten Tomatoes
Dallas-Fort Worth internasjonale lufthavn

DFW omdirigerer hit. For byområdet, se Dallas/Fort Worth Metroplex.Dallas-Fort Worth International Airport (IATA: DFW, ICAO: KDFW) ligger mellom byene Dallas and Fort Worth i Texas i USA. 
Målt i antall flybevegelser er det den fjerd største lufthavnen i verden, og målt i passasjertall er det den fjerd største i USA og den 8 største i verden, med sine 56 906 610 passasjerer i 2010. Den har i alt syv rullebaner, hvorav de fire lengste er mer enn 4 kilometer lange, noe som gjør den unik i verden.
Dallas-Fort Worth har avganger til 129 destinasjoner innenlands i USA, og til 36 internasjonale, og det er det største og viktigste knutepunktet for American Airlines med 800 daglige avganger, og også det største knutepunktet for flyselskapet American Eagle. American Airlines står for 84 prosent av alle avgangene på Dallas/Fort Worth.
Lufthavnen kalles oftest bare ved sin IATA-flyplasskode: "DFW". 


== Eksterne lenker ==
(en) Offisielt nettsted 
(en) Dallas-Fort Worth International Airport – kategori av bilder, video eller lyd på Commons 
QTVR tour av DFW kontrolltårn
7. serierunde i Tippeligaen 2007

7. serierunde i Tippeligaen 2007 ble spilt 16. mai. Seks kamper ble spilt klokken 18:00, mens én kamp ble spilt klokken 20:00.


== Fakta ==


== Eksterne lenker ==
Tippeligaen 2007: Terminliste og resultater på altomfotball.no
Tippeligaen 2007: Terminliste og resultater på nifs.no
Idrettslaget TRY

Idrettslaget TRY ble stiftet 1. februar 1929 som Skiklubben Sport. Det er et norsk idrettslag som holder til i bydel Vestre Aker i Oslo. Navnet på klubben ble endret til Idrettslaget TRY i 1946. Klubben ble relansert 1. februar 2005 og arrangerte 80-årsjubileum 8. januar 2010 på Sporten (Frognerseteren sportshall).

1929 – Skiklubben Sport stiftes 1. februar
1932 – Sport spiller sin første bandykamp – mot PIL på Strømsdammen
1937 – Skiklubben Sport blir medlem av Idrettsforbundet
1938 – Andreas Wyller, Sport, norgesmester i utfor og slalåm
1939 – Andreas Wyller, Sport, norgesmester i slalåm
1945 – Skiklubben Sport får egen dameavdeling
1946 – Skiklubben Sport endrer navn til Idrettslaget Try
1946 – Tove Wyller, TRY, nr. 3 i slalåm og utfor i NM, Harald Hauge, Try, nr. 4 i hopp-NM og nr. 7 i Holmenkollen
1948 – Idrettslaget TRY holder åpningsrenn i Wyllerløypa
2005 – Idrettslaget TRY blir «relansert»
2005 – Idrettslaget TRY stiller med 3 aldersbestemte lag i seriespill i fotball, et jentelag og to guttelag
2010 – Idrettslaget TRY blir nr 3 i veteranklassen for menn i HolmenkollstafettenSiden relanseringen av TRY på stiftelsesdatoen 1. februar 2005 har deltagelsen vært stor. Medlemsmassen har vokst til over 500 medlemmer. Aktivitetene dekker idrettene fotball, langrenn, alpint, skiskyting og løping. TRY er et samlingspunkt for idrettslig aktivitet for dem som sokner til Voksenkollen Vel, Holmenkollen Vel og Grindbakken skolekrets.


== Eksterne lenker ==
Offisielt nettsted
Kanni

Kanni (som betyr ugift pike eller jomfru) og paalakanni (ensfarget blek kanni) er ei mynde som stammer fra Tamil Nadu distriktet i det sørlige India, der den tradisjonelt har vært benyttet som jakthund på hjortedyr. Det hevdes at mudhol er opprinnelsen til denne hunden, men dette er både omdiskutert og usikkert. Denne hunderasen er i dag svært sjelden. Noen mener at paalakanni er samme hund som chippiparai, mens andre mener de er to distinkte hunderaser.


== Beskrivelse ==

Kanni er glatthåret og enten tofarget sort og lysbrun (utfarget som en dobermann, men blekere brun), brindlet eller brun. Tofarget er den mest vanlige fargen, men det finnes også en kremfarget og hvit variant som kalles paalakanni. Typen blir omkring 56-63 cm høye, men individer med en skulderhøyde på opp mot 80 cm er kjent. Kroppen er rektangulær i formen.
Kanni er først og fremst en jakthund (spesielt på hjortedyr) i India, men den skal også være en godt vakthund (selv om den ikke er kjent for å varsle). Den løper normalt aldri fritt rundt i gatene, men tas godt vare på fordi den er verdifull i matauken.
Det hevdes at kanni tidligere ofte ble gitt som brudens medgifte i bryllup og at betydningen av navnet (jomfru) kan ha en sammenheng med dette. I dag er den imidlertid denne hunden trolig på randen av utryddelse. Såvidt kjent er det ingen aksjon i gang for å redde rasen.


== Eksterne lenker ==
Kanni video (Youtube)
Arne M. Sølvberg

Arne Mathiasson Sølvberg (født 30. november 1950 i Stryn) er en norsk folkemusiker (hardingfele, fele og fløyter) og danser, begge deler innen  Nordfjordtradisjonen.  Han har grunnfag i folkedans ved NTNU og har mottatt  arbeidsstipend i til sammen hele 5 år fra Statens kunstnerstipend. Han har vunnet Landskappleiken to ganger, i 1989 på vanlig fele og i 2004 innen dans sammen med kona Asbjørg. Har vært dommer på mange kappleiker både i spill og i dans.  I perioden 1989 til 1994 var han fylkesmusiker i Sogn og Fjordane. Han har spilt en rekke konserter med Rikskonsertene og opptrådt i flere europeiske land og i USA. Som musiker opptrer han som regel enten alene eller sammen med gitarist Øyvind Lyslo eller som leder for spelemannslaget Fjelljom.
Han har gitt ut tre album med slåtter kun framført på hardingfele eller fele. For det ene, Nordfjordslåttar, vant han Spellemannprisen 1996 i klassen folkemusikk/gammaldans.  Av øvrige priser har han mottatt kulturprisen for Stryn kommune 1994, Sogn og Fjordane ungdomslag sin ærespris i 2000, Folkemusikkprisen for Sogn og Fjordane 2006 og Hilmarprisen 2013. I tillegg til å være frilans musiker og danser har han hatt deltidsstilling som felelærer ved Stryn kulturskule og i perioder ved Firda vidaregående skule. Han har dessuten hatt en rekke kurs og forelesinger, blant annet ved Ole Bull-akademiet, og har vært sensor for folkemusikkstudenter ved Norges musikkhøgskole. I perioden 2004-2007 var han leder i Rådet for folkemusikk og folkedans. Sitter i styret for Førde Internasjonale Folkemusikkfestival og i styret for Opera Nordfjord.
I desember 2010 mottok Sølvberg H. M. Kongens Fortenestemedalje i sølv for sin innsats for norsk folkemusikk. På kong Olav V sin 80-årsdag 2. juli 1983 fremførte 150 spelemenn Sølvbergs spesialverk for anledningen, Kongeslåtten. Har også laget en rekke andre nye slåtter, og mange av dem er utgitt på plate. Sølvberg ble hedersmedlem i FolkOrg 2012.


== Diskografi ==
To LP-plater med folkemusikk og gammeldans på 1970-tallet.
Syngande strenger (1990) med gitarist Øyvind Lyslo
Nordfjordslåttar (1996), solo fele, hardingfele og tussefløyte
Song og spel i Stryn (1997), med spelemannslaget Fjelljom
Kveik (2005), solo fele og hardingfele
Din og hass far sin (2010), med spelemannslaget Fjelljom
Ved Jakupsteinen (2010), med trekkspiller Kjell Plassen
Korri korri (2012) med spelemannslaget Fjelljom
Ny glød (2013), solo på tarmstrengsfeler


== Referanser ==